Farkon samun bullar ibtala'in annobar cutar COVID-19 ko Koronavirus 2019 a Najeriya ya bulla ne a Jahar Lagos ranar 27 ga Fabrairu 2020, lokacin da wani dan kasar Italiya ya shiga kasar dauke da cutar. A ranar 9 ga Maris 2020, aka samu labarin bullar annobar a karo na biyu a kasar ta Najeriya a Jahar Ogun, Inda aka samu wani dan Najeriya wanda yayi mu'amala da dan kasar Italiya mai dauke da cutar shima ya kamu. A ranar 28 g Janairu 2020, ne Najeriya ta aiyana tsagaita zirga-zirga a wasu filayen jirgin sama na kasar duka dai domin ganin an dakile yaduwar annobar ta COVID-19 a fadin kasar. Tashoshin Jiragen saman Kano, Inugu, Lagos, Ribas da Babban birnin taraiya ne gwamnagin ta sanar da rufe su. Hukumar dake kula da yaduwar annoba ta kasar ta sanar da shirinta na tunkarar annobar COVID-19 a kasar. A ranar 31 ga Janairu 2020 ne gwamnatin ta shirya rukuni na masana domin shirya yadda za'a dakile bazuwar cutar a kasar. Hakan kuwa nazuwa ne tuntun bayan ganin yadda annobar ta COVID-19 ke kara mamaye birane ka kasar Sin.